O mașină de poliție a fost implicată, joi dimineața, într-un accident produs pe o stradă din Alexandria, județul Teleorman, potrivit mediafax.
Joi dimineața, o autospecială de poliție a IPJ Giurgiu a fost implicată într-un accident rutier soldat cu pagube materiale produs în municipiul Alexandria, a anunțat IPJ Teleorman.
Conform instituției, polițiștii erau în misiune și se deplasau cu autospeciala pe strada Dunării din municipiul Alexandria, având semnalele acustice și luminoase în funcțiune.
„La intersecția cu strada 1 Decembrie, un conducător auto (bărbat din comuna Țigănești, jud. Teleorman, 59 de ani) nu ar fi acordat prioritate de trecere, proiectând autospeciala de poliție într-un alt autoturism care, la rândul său, a fost proiectat într-un alt autovehicul”, arată Poliția Teleorman.
În urma impactului au rezultat doar pagube materiale.
Cercetările continuă.